section_heading: Životopis
paragraph_text: Rodio se u mjestu Vimiero, u središnjem Portugalu. Obitelj mu je bila siromašna, djece je bilo 11, ali on je bio jedini sin. Od 1900. do 1914. bio je u sjemeništu, razmišljajući da postane svećenik, ali se predomislio. Nikad se nije oženio. Nije imao neke velike političke ambicije, niti se previše zanimao za politiku, iako je obnašao neke političke dužnosti. Iz parlamenta je otišao nakon samo jedne sjednice. Izrazito je kritizirao nered u vladi rekavši da, dok god nije sređen društveni nered u vladi, on ne može kvalitetno obavljati svoj posao. Osnovao je Novu Državu, autoritarni desničarski režim koji je kontrolirao portugalski društveni, politički, i kulturni život od 1933. do 1974. godine.